Main Jacob se milna chahti hoon.
Tum wahan kharay ho kar qanoon ki khilaaf warzi kar rahi ho.
Mera apni ammi se masla chal raha hai.
Main unhain 1000 dollars deti hoon tou woh
mujhay uske saath aik din guzaarnay deti hain.
Yeh meray waalid nahin hain. Woh jang mein nahin faut huay thay.
-Tumhain kaisay pata? -Tumhain afsoos nahin hai unka.
Letty-Betty-Bo-Betty! Mm!
Rob McDaniels? Woh meri umar ka hai.
Jab main nashay mein dhut hona chahti hoon tou uskay mutawazay
main dosri pagalpan ki harkatain karti hoon.
Tou qareeb aik ghantay pehlay, main ne 20,000 dollars ki angoothi churaai.
Letty. Ruko.
Agar tum ne usay nahin bataya tou main bata doongi.
Letty, mujhay bohat khushi hogi agar tum aglay
haftay hamaray saath khaanay par shaamil hogi.
Mujhay bohat acha lagayga. Zabardast.
Aapka chahita beta aik paishawar khooni hai.
Tum 16 saal mein bhi khooni thay, aur ab bhi khooni ho.
Tum shaitan ho.
Tum dobara kabhi larkiyon se nahin milogay.
Na unn se kabhi milogay aur na mujh se.
Jao. Le jao gaari. Mujhay nahin chahiye.
Main jaa rahi hoon.
Aur tumhain bhi le kar jaaongi.
Kya tum andar ho?
Myrtle Beach Hardbodies. Hum aapko taaqatwar banatay hain!
Tum theek ho?
Kya kar rahay ho?
Tum ne dou din se khaana nahin khaaya.
Aik naashtay ki jagah hai sarak paar.
Teen log, aapki jagah tayyar hai.
Tum ne dou din se kuch kaha bhi nahin hai.
Tumharay abbu buray hain.
Woh shaitaan hain...tum nahin.
Hello.
Ammi?
Yeh kaunsa number hai?
Kya?
Rukain mujhay aapki awaaz nahin aa rahi. Rukain.
Main abhi aayi.
Please khud ko kuch kar mat dena.
Ammi ammi ammi. Acha pursukoon hojaaein.
Jacob theek hai?
Acha.
Pata nahin. Georgia mein kahin.
Aapko kitne chahiye?
Acha. Main...
Acha bye.
Aap kya lena pasand karaingay?
Main apka order le rahi hoon. Bataein.
Country omelette.
Hud hai larki. Intezaar kyun karwaya jaa raha hai?
Sir, main saath table ka kaam sambhaal rahi hoon.
Main aapkay baqya paise laati hoon jaise hi yeh khana uss table par rakh deti hoon.
Hey, aapko koi madad chahiye?
Oh, khudaya, haan.
Shukriya! Tum ne abhi kaam shuru kiya hai?
Meri kal tarbiyat hui thi.
Tum kaho tou main uss kaminay se bill le loon?
Haan. Woh aagay hi ultay haath par.
Samjh gayi. Tumhara register code kya hai?
1261.
Shukriya.
Bakhshish tum rakh lena.
Pooray 50 rupay?
Mujhay paison ki zaroorat thi apni ammi ko jail se rihaa karwanay ke liye.
Naashta le kar jaana parega.
Main ne dekha tha. Koi chaar ghantay ke faaslay par hai.
Tu kaho tou main gaari chala loon?
Unhon ne aisa kya kiya ke unhain jail hogayi?
Oh, tou ab tum baat karna chahtay ho.
Nahin main chahta hoon ke tum baat karo.
Mujhay bilkul andaza nahin ke unhain jail kyun hui.
Amooman woh meri zamaanat karwa rahi hoti hain,
tou mujhay tou bohat maza aa raha hai.
Kya tum waqai baat nahin karnay walay?
Kyunkeh kisi ko afsurdah qaatil nahin pasand.
Aur aap ne kitni baar yeh jora pehna hai?
Abhi bhi aata hai kamini.
-Shukriya. -Uh-huh.
Hum shaadi ke liye jaa rahay thay.
Dekh raha hai. Shayad mera bulawa daak mein kho gaya.
Khair restraining order bhi thay.
Aur mera nahin khayaal ke tum ne kabhi meray aur Rob ke rishtay ko qubool kiya.
Jacob kahan hai?
-Tiffany's. -Tiffany's mein kyun?
Main aapki zamaanat nahin karne wali jab tak aap
mujhay nahin batati ke asal mein hua kya tha.
Waqai? Tum meri zamaanat rok ke rakhogi?
Ab pata chala kaisa lagta hai.
Main tayyar ho kar The Happy Cue jaa rahi thi shaadi ke liye...
Yeh wohi jagah hai na jahan aapki pehlay bhi shaadi hui thi?
Haan. Tum wahan nahin thi.
Balkay meray khayaal se tum wahan thi.
-Ya phir wahan? -Hogaya aapka?
Kyunkeh main hilnay nahin waali agar aap mujhay nahin bataaingi kya hua.
Rob ne pichhlay haftay shaadi ke liye poochha.
Yeh sab bohat jaldi hua.
Main bohat ghabrayi hui thi iss liye main ne
Korbel pi li thi khud ko tayyar karne ke liye,
aur Rob gaari nahin chala sakta tha kyunkeh uss
ne bachelor party mein bohat pi rakhi thi.
Tou hum Cue ke aadhay rastay mein thay aur jaahil Samuelson ne hamain rok liya.
-Yaad hai woh? -Haan mujhay yaad hai.
Tou aapko DUI mila?
Mujhay aik tarha se DUI mila tha.
Jacob kahan tha?
Main kya karti, usay ghar akelay chhor deti?
Jacob gaari mein tha?
Khudaya. Hum mein se kisko restraining order milna chahiye tha?
Dekho zara tumhain kitna pasand hai yeh bolna.
Haan hai tou.
Khair, Jacob bilkul theek hai. Kya hum jaa saktay hain?
Tum apna achay se khayaal rakhna, Estelle.
Shukriya, Joyce. Roger ko mera salaam kehna.
Zaroor.
Bye, Letty.
Bye, Joyce.
Jaan.
Jaan mujhay maaf kardo.
Mujhay gaari chalani chahiye thi, lekin larkon ne mujhay zabardasti piladi.
Hamari shaadi ka din bilkul barbaad kardiya.
Dekho meri taraf.
Dekho meri taraf. Hey.
Hum abhi bhi shaadi kar rahay hain, acha?
Tum Mrs Robert Jake McDaniels Jr banogi.
Tumhara naam Jake hai?
Haan.
Oh, hey, Letty.
Shurkiya hamari zamaanat karwanay ka.
Oh, meray khuda.
Mujhay abhi ehsaas hua tum meri honay wali sauteli beti hogi.
-Mujhay iss joray se chutkara dilao. -Tumhain yeh mujhay dohrana nahin parega.
-Rob. -Kya?
Mera matlab tha ke mujhay iss joray ko utaar kar ghar jaana hai.
Iss jumlay ka yeh matlab tha.
Hum pehlay Tiffany's jaaingay Jacob ko lenay.
Nahin hum nahin jaa rahay.
Mujhay iss joray se chutkara paana hai
aur mujhay zaahir hai tumhain 1000 feet ke faaslay ka batana hai.
Main ne aapko abhi zamaanat dilwayi hai jail se.
Javier!
Hi, Rob.
Bohat achi lagi Range Rover Sport.
Main soch raha tha aik Rob ke Grasshoppers ke liye bhi le loon,
jaisay VIP-service ke liye.
Tumhain achi lagi?
Kitna afsoos ka muqaam hai.
Jaanti hoon.
Dekho main iss sab ke liye maafi chahti hoon.
Tum abhi bhi uss khubsurat larkay ke saath ho?
Haan main thora jaldi mein hoon Tiff. Tum Jacob ko le kar aaogi?
Dekho main koi faisla jaari karnay wali kamini nahin banna chah rahi lekin
Tou phir mut bano.
Mujhay tum se mohabbat hai aur tum yeh jaanti ho
lekin yeh iss haftay mein doosri baar hai ke
mujhay Jacob ko ohdedaaron se laana para hai.
Jaanti hoon aur main tumhari madad ki mashkoor hoon.
Main hamesha tumhari madad ke liye tayyar hoon lekin...
shayad mujhay bhi madad ki zaroorat par sakti hai.
Tum ne kabhi iss baray mein socha hai?
Haan...
Haan main ne tumhari Kyle ke saath madad ki thi. Main...
Tumhain kya chahiye? Main yahan hoon.
Nahin tum nahin ho. Tum jaati rehti ho.
Lekin ab tou main yahan hoon.
Kya masla hai?
Sab hi tou masla hai.
Ghar ke chaaron taraf dekho. Shaayad yeh aakhri baar ho ke tum isay dekh paao.
-Kya matlab qarz ke masaail? -Haan.
Kyle kaisa hai?
Office mein reh raha hoga shayad heroin pi raha hoga.
Woh uska injection nahin lagata.
Kya?
Usay soonghta hai jo ke achi cheez hai.
Ya behtar hai aik tarha se.
Iss mein bhi koi bhalai ka pehlu hai.
Hum yeh kahan aa ke phas gaye?
Pata nahin.
Tum jaa ke Jacob ko laaogi?
Woh film dekhnay gaya hai
Autumn, Dax aur aaya ke saath.
-Tiffany! -Kya?
Tum mujhay yeh baat paanch minute pehlay bata sakti thi.
Dekho yeh chund din uss pe bohat bhaari guzray hain.
Meray khayaal se usay aaj raat yahan rehna chahiye.
Tum usay subaah lenay aajana.
Acha theek hai.
Kyle ka sun kar afsoos hua.
Haan.
Hey, kya tum Washington Nationals fan ho Jav?
Aur agar hum saath hongay tou tumhain Nationals ko pasand karna hoga.
Yeh kaunsa khail hai?
Baseball.
Main ne socha tha ke Jacob khailayga lekin woh khail ka shauqeen nahin.
Shayaad usay baseball nahin pasand.
Hey, phir se tayyar hai!
Danny keh raha hai ke hamain Cue kal 6:00 se kabhi bhi mil sakta hai.
Apkay shaadi ke mehmaan kal bhi faarigh hongay?
Haan tabhi tou unhain dost kehtay hain.
Tou woh sab kuch chhor kar aapki shaadi dekhnay aaingay.
Hey, iska matlab hai...
Bachelor party 2.0!
Aur iss baar Javier bhi aa sakta hai.
Hey!
Main ne pichhli wali mein bhi tumhain bolanay ki koshish
ki thi lekin tum mujhay Facebook pe nahin mil sakay.
Kab?
Abhi! The Happy Cue!
Zabardast. Chalo.
Kya yeh theek rahega ke tum abhi baahir jao?
Itni pabandi laganay ki zaroorat nahin Letty. Jaanay de Javier ko.
Koi zabardasti nahin hai. Woh jo chahay karay.
Khair achi baat hai. Jaan main jaa raha hoon.
Mm!
-Chalo, Javier. Chaltay hain. -Haan.
Hey, hey. Yeh tum abhi kaun ho?
Pata nahin.
Bas...
Bas khayaal rakhna.
Yeh tou kamaal hogaya!
Haan bas khayaal rakhna tumhara PayPal account naya ho.
Acha. Bye-bye.
Yeh red wine ka kya maajra hai?
Main ne ab sirf dou glass kardiye hain din ke.
Khair yeh AA rule hai jo main ne nahin suna.
Aakhir phone sex ab tak hain kyun?
Khair har kisi ke paas computer nahin hota.
Haan hota tou hai.
Khair log abhi bhi phone kartay hain.
waisay bhi, paisay achay mil jatay hain aur main
apne buurhay gaahakon ko acha lauta deti hoon.
-Aap tou sachi Samaritan hain. -Hey!
Main apna waqt nikal leti hoon aur Jacob ko school ke baad le leti hoon tou...
Kya Rob ko pata hai aap kya karti hain?
Haan usay pata hai main kya karti hoon.
Kyunkeh jab aapki teesray aadmi se shaadi hui thi
-Kya naam tha uska... Joe? -Jeb.
Jab usay pata chala tha, uss ne kaafi achi pitaayi ki thi
aapka haath tor diya tha jahan tak mujhay yaad hai.
Rob alag hai.
Usay pasand hai jo main karti hoon.
Kehta hai ke yeh dil lubhanay wali ada hai.
Kabhi kabaar woh phone karta hai koi aur ban kar.
Acha.
Main jaanti hoon tumhain lagta hoga ke main
paagal hoon jo dobara shaadi kar rahi hoon
lekin woh meray saath acha hai.
Aur woh mujh par apna hukum nahin chalata.
Woh pehla shakhs hai jiske saath
main khud ko azaad mehsoos karti hoon aur jo mujhay samjhta hai.
Mm!
Ruko.Tum apna pedicure kharaab kardogi.
Ruko, main thhora...
Tumhain apni tangon ke baal saaf karne ki zaroorat hai.
Yaad hai aapko jab main chhati class mein thi aap ne
kaha tha main bohat chhoti hoon baal saaf karne ke liye?
Aur phir bhi tum ne ki thien.
Aur tum ne 10 gunah khaal nikaal li thi.
Aur tum ne phir bhi mujhay emergency room le kar jaanay ke liye mana kardiya tha.
Aap ghar par nahin thien.
Mujh se jo hosakta tha main ne kiya.
Jaanti hoon.
Mera matlab, shaayad main uss se behtar karsakti thi.
Hum apne faislay khud letay hain.
Dekho iss mein meri ghalti nahin thi ke tum ne 10 class se school chhor diya tha.
Main ne kabhi aisa nahin kaha.
Main ne koshish ki thi ke tum waapis jao.
Pata hai.
Tum bohat hi ziddi thi.
Aap bhi.
Haan.
Shaayad main thi.
Aap ne mujh se kabhi jail mein mulaqat nahin ki.
Tum hi ne tou mana kiya tha.
Aapko phir bhi aana chahiye tha.
Main behtar karne ki koshish kar rahi hoon.
Main bhi.
Jaanti hoon ke tum kar rahi ho.
Aap ne kabhi restraining order ko hatanay ke baray mein socha?
Haan bilkul main ne socha tha.
Main aapko mazeed paisay nahin denay wali.
Main aapko 100,000 dollars se opar de chuki hoon.
Jaan.
Tumhara paisa uss restraining order ko nahin hatanay wala.
Main wahan jail mein beghar ki tarha pool cum cheez
par baithi thi jis se main uth nahin paa rahi thi.
Ab mujhay shayad sweatpants mein shaadi karni paregi.
Aapkay paas doosra jora tou hoga.
Nahin itna wazan gir gaya hai ke aur kuch aata nahin hai.
Upar chalain.
-Yeh bohat tung hai. -Yeh zip band hojayegi.
-Zip toot jayegi. -Zip bund hojayegi.
Theek hai. Saans kahinch lein.
Saans baahir nikalain, aur aur.
Apni jism mein har saans ko zor se baahir nikaalain.
-Kaha tha na. -Kaha tha na.
Bilkul fit hai.
Theek hai. Bilkul fit hai.
Main Jacob ko apne paas rakh rahi hoon.
Lekin main ne restraining order hata diya hai.
Kab?
Chund roz pehlay.
Lekin main ne aap se abhi tou kaha tha, aur aap ne...
main ne kaha tha ke tumharay paisay nahin
chahiye mujhay uss order ko hatanay ke liye.
Oh, meray khuda.
Tumharay saath bohat baray maslay hain beta
lekin main jaanti hoon ke tum uss bachay se pyaar karti ho
tou shaayad woh aik inaam ho tumharay liye jis
ki wajah se tum apne maamlaat theek kar lo.
Shukriya.
Mujhay tumhari zaroorat hai.
Main tumharay paas hi hoon.
Meri Georgia ke aik fuzool se bar mein naukri thi...
...pehredaar ki.
Bodyguard wali.
Meri zindagi mein kuch nahin tha, na koi ghar walay
...sirf Ava, lekin woh sirf dou betiyon ko paalnay mein masroof thi.
Aik raat bar mein, boss chahta tha ke main
aik sharaabi ko nikaal doon.
Lekin uss shakhs ne larna shuru kardiya
...theek thaak.
main ne bhi aakhir kaar usay ghussay mein kayi baar pool ke danday se maar diya.
Aur woh mar gaya.
Mujhay bohat bura laga.
Uss se main...
...mayoos hogaya.
Lekin jo hua uski wajah se
meray boss ne kaha ke tum aik doosray aadmi ke paas jao jo mera maqrooz hai.
Uss ne kaha ke woh mujhay paisay dega aur main ne wohi kiya.
Woh asaani se milne wala paisa tha aur iss
baar mujhay bura nahin laga. Mujhay laga...
...main qaabu mein hoon.
Koi mara nahin.
Yeh kuch arsay tak jaari raha phir aik din boss ne kaha
woh aik aadmi ko jaanta hai jo mujhay naukri pe rakhna chahta hai.
Uss ne kaha
uski biwi ko uskay shauhar ne maara tha kyunkeh
usay talaaq ke baad paisay nahin denay thay.
Bhai ko uski behin taizaab ke pahiyay mein mili.
Woh zindah thi jab uskay shauhar ne usay uss mein dhakela tha.
Lekin kyunkeh uska waqeel acha tha woh bach gaya
aur uskay bhai ka kehna tha usay insaaf chahiye.
Tou main ne iss baray mein socha.
Aur zehan bana liya ke uss shakhs ko maar dena chahiye.
Agar qanoon apna kaam karta tou woh shakhs mar chuka hota.
Tou main ne kardiya.
Main ne uss aadmi ko maar diya jis ne apni
biwi ko taizaab ke pahiyay mein phaika tha.
Aur mujhay uss se koi farq nahin parta.
Woh pehli martaba tha.
Aur uskay baad bhi bohat arsay tak, main jin
logon ko marna chahiye tha unko maarta raha.
Lekin kuch hi arsay baad, main ne poochhna chhor diya tha ke unhain maarna kyun hain.
Kyunkeh phir farq parhna khatam hogaya.
Yeh log marnay walay thay...
...kisi na kisi tarha.
Main bas aik goli ki tarha tha. Jisay koi aur chalata tha.
Main ne nahin...
Main nahin maanta ke main bura hoon.
Lekin tab maana tha jab meray waalid ne mujhay kaha tha...
...jab main 16 saal ka tha.
Aur phir uski shuruaat hui.
Ab uski tuk samjh aati hai.
Yaqeen jaano main ne apni zindagi mein bohat pagalpan ki cheezain dekhi hain,
kuch bohat hi pagalpan ki harkatain.
Lekin jo kal raat tum ne kiya
-Yeh Harley kahan se aayi? -Woh tou kamaal hi hogaya!
Maloom nahin.
Tum log yaqeen nahin karogay kal raat kya hua.
Bohat hi pagalpan ki harkat thi!
Tou hum log The Happy Cue mein thay, aur mera
dost Zeke bilkul nashay mein dhhut tha...
Yeh haspaanvi apni faaltu cheezain iss mulk mein le aatay hain.
...kehtay hain haspaanvi yeh haspaanvi woh.
Main sirf itna keh raha hoon tumharay log yahan aakar naukri chheen letay hain.
Aur phir, Javier ko aur ghussa aajata hai
jitna main ne kisi aur ko ghussay mein apni zindagi mein nahin dekha.
Aur woh Zeke ko bolta hai...
agar tum ne aik aur lafz kaha tou tumhain yahi khatam kardoonga.
Tou phir Zeke,
Mexico ke paas sarhad bananay ki baat karta hai
taakay "Frito Bandito" jaisay haspaanvi ko duur rakha jaa sakay.
Meray khayal se yeh acha khayaal hai deewaar bananay ka.
Aur phir sara masla shuru hota hai.
Mera matlab hai, aisa lag raha tha ke woh uss larkay ki jaan le lega
...lekin iskay bajaye,
woh bilkul thanda aur pusukoon hojata hai.
Aur woh Zeke ko kehta hai, agar tum zindah rehna chahtay ho,
tou apni Harley de dou.
Tou phir Zeke... jisko ab yeh ehsaas hogaya hoga,
uh, ke usay apna muun bund rakhna chahiye tha..
ko andaza hogaya ke woh kitni bari mushkil mein phas gaya hai.
Mera matlab woh dara hua hai aur usay hona bhi chahiye.
Tou Zeke jaisay woh bewaqoof hai uss tarha sar hilata hai
aur apni bike ki chaabi ko Javier ke hawalay kar deta hai!
Lekin ruko! Yeh sab se mazay ki baat bhi nahin hai.
Kyunkeh Javier Zeke ko uskay ghar le kar jaanay ko kehta hai,
Harley apne naam karne ka bolta hai,
aur uss pe dastakhat karwata hai.
Takay iss mein koi shak na rahay ke Javier ab Zeke ki bike ka maalik hai!
Yeh maamla poora
...pagalpan sa lagta hai!
Bohat saari izzat tumharay liye dost.
Tum...
...kamaal ke ho.
Kisi ko koi chout lagi?
Uh, Zeke Hansen ki izzat ko ke woh aik number ka darpok hai.
Usko nuqsaan pohancha.
Chalo isay road par le kar chalain.
Hey, tum meri Jeep le sakti ho Jacob ko lenay ke liye.
Main Javier ki le loongi. Uskay paas nayi sawaari hai.
Uh, haan hai tou.
Hey, jaan,
Meray paas kuch hai truck main. Bhool gaya.
Hey, Letty. Um...
Hey, Main tumhain kuch dekhana chahta hoon. Tumhara mashwara chahiye tha.
Kaisi lagi?
Yeh bohat hi pyaari hai Rob.
Theek hai kyunkeh... kyunkeh agar tumhain pasand aayi, tou yeh yaqeenan achi hogi.
Unhain bohat pasand aayegi.
Kya tum dar gaye thay jab police walon ne Nani ko roka tha?
Nahin, bas aik hi tou police wala tha.
Hansi aa rahi thi.
Rob hansna shuru hogaya tha iss liye police ne usay bhi pakar liya.
Maaf karna tumhain Tiffany ke yahan rukna para.
Koi baat nahin. Main Autumn ke saath khailta raha.
Oh!
Aisay nahin jaisa aap soch rahi hain.
Oh. Acha.
Tou meray paas aik achi khabar hai.
Aur buri khabar?
Nahin bas achi khabar hai.
Ab hum jab chaahain aik doosray se mil saktay hain.
Kya Nani ne haami bhar li?
Yeh unka faisla tha. Kitni achi baat hai na.
Haan.
Haan!
Nani phir se kyun shaadi kar rahi hain?
Um...
Meray khayaal se iss liye kyunkeh Rob aur Naani aik doosray ko chahtay hain.
Kya woh apnay baaqi sab shohar ko pyaar karti thien?
Unhain laga tha ke woh karti thien.
Kabhi kabaar log tab tak koshish kartay hain
jab tak unhain sahi log nahin miljatay.
Kabhi kabaar logon ko zyada waqt lag jaata hai sahi karne mein.
Aap ne abbu se shaadi kyun nahin ki?
Kyunkeh hum...
-Woh waisa nahin tha. -Kaisa nahin?
Aapko bacha paida karnay ke liye shaadi karna zaroori nahin hota, pata hai na?
Main 10 saal ka hoon.
Khair aisa hi hua tha.
Lekin kya aap uss se pehlay unko pyaar karti thi?
Main iss baray mein baat nahin karsakti.
-Main sirf jaanna chahta hoon. -Main nahin baat karna chahti.
-Kyun nahin? -Jacob!
-Yeh aik asaan sawaal hai. -Nahin yeh nahin hai!
Ab aur sawaal nahin.
Mujhay bas aik minute dou.
Cheers, dost.
-Whew! -Hey, Rob.
-Letty! -Hey.
-Bohat acha lag raha hai. -Shukriya.
-Aik second baat hosakti hai? -Dou le lo.
Meray khayaal se unhain yeh zayda achi lagegi.
Bohat shukriya tumhara iskay liye Letty, lekin meri asli hai.
Yeh waali zyada asli hai.
Main ne apni wali ke liye 500 dollars diye hain.
Yeh asli hai.
Bas mera yaqeen karo.
Khair lekin yeh...yeh peeli hai.
Tum Google karlo "canary diamonds" ko
phir tum faisla kar lena tumhain yeh deni hai ya nahin.
Tumhain lagta hai usay yeh pasand aayegi?
Meray khayaal se.
Oh, aur, Rob.
Isay apnay matlab ke liye nahin istemaal karna.
Sahi.
Hey, sab log. Shukriya yahan aanay ke liye.
Hamain license tou mil chuka hai, tou hum...
...faisla kar chukay hain ke khud se shaadi kar lein.
-Main thora sa ghabraaya hua hoon. -Main bhi.
-Uh, main pehlay shuru karta hoon. -Acha.
"Jab main ne pehli baar tumhain uss darwazay se aatay dekha tha..."
wahan,
main ne kaha, "Khudaya kaun hai yeh haseen aurat?"
"Yeh shehar mein yaqeenan nayi hogi."
"Phir meray dost Steve Noksie ne..."
Woh raha woh.
"...uss ne kaha, Dost, woh Letty Raines ki ammi hai."
"Aur main ne kaha, bakwaas. Bilkul nahin."
"Aur Noksie ne kaha, haan yeh sach hai."
"lekin mujhay uss se koi farq nahin para,"
"kyunkeh main duniya ki haseen tareen aurat ko dekh raha tha."
Estelle, tum kamaal ki ho...
...larki.
Tumhain dekh kar mujhay himmut milti hai.
jis ki wajah se main Rob ke Grasshoppers mein dou van ka izafa kar raha hoon!"
Lekin sach mein, main koi musannif nahin.
Tou main... main bas yeh kehna chahoonga...
main tum se shaadi ke liye besabar hoon.
aur tumharay saath hamesha rehna chahoonga.
Khair main iss se behtar nahin karsakti thi.
Lekin, Rob...
tum pehlay sahi aadmi ho jisay main ne jaana hai.
Aur...
main sirf yahi kehna chahoongi.
Idhar aao.
Robert Jake...
McDaniels Jr,
iss angoothi ke saath,
main tum se shaadi karti hoon.
Pehan li.
Estelle...
-Alice.... -Alice Raines,
iss angoothi ke saath
main tum se shaadi karta hoon.
Hud hai.
Khair dulhan ko bosa de bhi dou ab!
Theek hai.
Tum ne apni pehli baar ka qissa sunaya tha. Mera jaanna chahogay?
Bilkul sunna chahoonga.
Woh brooch dekh rahay ho jo meri ammi pehni hui hain?
Haan usay kaun nazarandaaz karsakta hai.
Khair, woh kahaani jo woh uss aurat ko suna rahi hain...
...woh tab ki hai jab main chhoti thi, aur main haftay ke chaar dollars kamaati thi.
Meri dost Amber ki ammi hamain shopping ke liye Christmas ke dauraan le kar gayein,
aur hum aik fuzool se store mein gaye thay jahan mujhay yeh rhinestone brooch mila.
Main bas woh apni maa ke liye lena chahti thi.
Mujhay laga ke uss se woh waqai khush hojaaingi.
Woh waaqiyah jo woh uss aurat ko nahin bata rahien...
...woh yeh ke woh brooch ki qeemat 16 dollars
ki thi aur meray paas paisay nahin thay.
Tou jab koi nahin dekh raha tha tou main ne usay jaib mein daal diya tha.
Mera dil...
...zor zor se dharak raha tha jab main darwaazay se baahir nikal rahi thi.
Lekin main uss se pehlay apni zindagi mein itni purjosh kabhi nahin hui thi.
Koi bhi bacha wahan se jitna taiz hosakta tha bhaag jaata
lekin main nahin.
Main uss ehsaas ko mehsoos karna chahti thi
hamesha ke liye.
Jis lamhay mujhay ehsaas hua ke main iss se bach nikli hoon
main waapis andar gayi aur wahan se Mike and Ikes ka baksa chura liya.
Kaun?
Yeh aik toffee hai.
Jaisay jelly ki tarha.
Aur yeh Mike and Ike kaun hain?
Pata nahin. Koi bhi nahin.
Lekin unka jelly se kya lena dena?
Woh sirf toffee ka naam hai.
Haan lekin unhon ne kisi wajah se uss toffee ka naam un donon par rakha hoga.
Haan yaqeenan rakha hoga.
Ab iss baat ko khatam karain?
Haan.
Tum kitne saal ki thi jab tum ne yeh brooch churaya tha?
Saath.
-Hmm. -Jaanti hoon.
Baahar haal wohi lamha tha.
Mujhay iski lat lag gayi.
Abbu!
Main abhi waapis aayi.
Kya ho raha hai?
Tum kya kar rahay ho?
Main apne ghar walon ko waapis haasil karnay ki koshish kar raha hoon.
Hum donon jaantay hain ke tum kya kar rahay ho, Kyle.
Tum ne Tiffany ko bataya?
Nahin lekin tumhain batana chahiye tha.
Aur kya kehta?
Sach batao jo bhi baat ho.
Tum apne gharwalon ko saath rakhna chahtay ho?
Bilkul.
Mujhay apne bachon se mohabbat hai aur Tiffany se bhi.
Aise samjh lo...
tum apne ghar mein rehna chahtay ho ya office mein?
Main apne ghar mein rehna chahta hoon.
Aur kabhi kabaar office mein bhi.
Tiffany ko yeh bata dou.
Woh nahin samjhegi.
Shayad nahin lekin tumhain usay batana tou parega.
Aur agar woh na samjhay tou
phir tumhain shaadi barqaraar nahin rakhni chahiye.
Mujhay dena zara.
Kamaal ki shaadi thi waisay.
Jagaah ka itna kharcha nahin hota
lekin bar aur buffet
200 dollar ki champagne, aur woh pholoon ki sajaawat...
Tou?
Woh paisay jo main ne aapko diye thay woh Jacob ke college fund keliye thay.
Aur woh wohi lagay hain.
Bas main ne uss mein se thoray se nikaal liye hain iss shaadi ke liye.
Jab tak woh college jaayega uskay suud se kaam ban jayega.
Mera khayaal se mera itna tou haq banta hai tumharay betay ko paalnay ke liye.
Nahin tou.
Lekin main samjh gayi.
Aur shaadi bohat hi shaandaar thi.
Tumhain yeh kahan se mili?
Store se.
Shukriya.
Mujhay yeh bohat pasand aayi.
Woh siyahfaam shakhs kaun hai? Main usay pehlay bhi dekh chuka hoon.
Ghazab khuda ka.
Jacob.
Hi, abbu.
Tum baahir chal kar baat karna chahogay?
-Haan. -Chalo.
Tumhari tie achi hai.
Tum yahan kya kar rahay ho?
Letty. Tumhain dekh kar bhi acha laga.
-Khudaya. Sean, 10... -10 saal ho chukay hain.
-Nikal jao meri shaadi se. -Estelle.
Mubaarak ho. Yeh shaadi number...
Tum ne meri beti ko zehar diya tha main tumhain
uskay betay ke qareeb nahin aanay doongi.
Ammi.
Kya main khud iss mamlay ko sambhaal sakti hoon?
Jaisa tum chaho.
Tum yahan kya kar rahay ho?
-Apne betay ko dekhnay aaya hoon. -Yeh tumhara beta nahin hai.
Tum pehlay acha jhoot bol leti thi, Letty.
Jao abhi yahan se warna main police bola loongi.
Yeh acha khayaal rahega.
Phir woh tumhain hirasat mein le leingay
restraining order ki khilaafwarzi karne ke liye.
Ab koi restraining order nahin!
-Acha. -Chhoro usay.
Please, chhoro usay! Please.
Uss ne kaha na please chhoro usay.
Chhoro mujhay.
Tum niklo.
Baahir aao meray saath, Sean. Abhi.
Javier ke saath raho acha? Main abhi aayi.
Theek hai.
-Acha? -Haan.
-Kya chahiye tumhain? -Apne betay se milna tha.
10 saal, Letty?
Mera beta tha. Tum ne mujhay kabhi bataya nahin.
Main achi tarha jaanti hoon.
Mera bhi haq hai uski zindagi mein shaamil hone ka.
Haq uski zindagi par? Haq?
Tum manshiyaat farokht karne walay aur jism farosh ho.
Main aik director tha.
-Gandi filmon ke. -Woh maazi tha.
Dekho tum Jacob ko bewaqoof bana saktay ho, lekin
main jaanti hoon ke tum wahi buray insaan ho...
jis ne mujhay meth ka aadi kiya tha.
-Tum ne mujhay barbaad kardiya tha! -Main badal gaya hoon Letty.
Mujhay achi naukri mil gayi hai.
-Main girja jaata hoon. -Tum...
-Waqai? -Hey.
Tum tou wohi Myrtle Beach Hardbodies walay ho na.
Dekha?
Haan main ne woh ishtehaar dekha tha. Bohat hi bakwaas tha.
Main ne waisay chhay ilaaqai ishtehaar banaaye hain iss saal.
Main aik poori siyaahfaam production "Our Town" mein adakaari bhi kar raha hoon.
Main badal gaya hoon Letty.
Lekin tum nahin badli.
Mera nahin khayal yeh jagah Jacob ke liye sahi hai.
Jao.
Uss ne mujhay bataya ke woh waahid siyaahfaam bacha hai school mein.
Dobara uss se raabta karne ki koshish nahin karna.
Main ne uss se raabta nahin kiya tha.
Kya?
Uss ne mujhay dhoonda tha.
Dou haftay se Face Time par baat bhi ho rahi hai.
Kal raat uss ne mujhay bataya ke woh Tiffany ke yahan tha
kyunkeh tumhari aami ko DUI ki wajah se hawalaat jaana para?
Yeh tou mujhay...
ghair munaasib lag raha hai.
Nikal jao! Nikal jao yahan se!
Oh, main chala jaaonga lekin apne betay ko le kar.
Aur main usay iss jagah se le jaaoonga.
Nahin aisa kabhi nahin hone wala.
Mujhay bas yahi nahin chahiye.
Yeh meray betay ko bhi chahiye.
Mujh se mut poocho. Jacob se poocho.
uss ne kaha ke tum "normal maa" nahin ho.
Yaqeen se keh sakta hoon ke judge bhi iss baat se ittefaaq karega.
Mera waqeel raabtay mein rahega.
-Keh dou ke woh jhoot keh raha hai, Jacob. -Kya?
Batao mujhay ke tum uss aadmi ko dhoondne nahin niklay thay.
-Woh meray abbu hain. -Woh tumharay abbu nahin hain,
ke jaisay woh maenay rakhtay hoon.
Woh shakhs tumhari zindagi ka hissa nahin ban sakta.
Chalo tum donon ko ghar le chaloon takay tum baat karsako?
Tum beech mein nahin aao!
Yahan yeh karnay ki zaroorat nahin.
Mujhay jaanna hai ke tum ne usko kaisay dhoonda.
Autumn ne mujhay bataya ke uss ne meray abbu ko TV pe dekha.
Kya?
Woh apni ammi ke saath TV dekh rahi thi aur unka ishtehaar aagaya.
Tou Tiffany ne bataya ke woh kaun hai?
Nahin Autumn ne kaha tha ke bas uski ammi ke muun se nikal gaya.
Autumn ko mujhay nahin batana tha lekin uss ne iss
liye bataya kyunkeh woh mujhay pasand karti hai.
Phir main unke istehaar dekhta rehta tha TV par.
Phir main ne online dhoonda, aur phir chund din lagay
phir mujhay unka e-mail address mil gaya.
Acha acha.
Mujhay tum pe ghussa nahin hai, Jacob.
Aap kyun ghussa hongi?
Kyunkeh tum ne meri peet pe waar kiya! Tum ne jhoot bola!
Aap ne jhoot bola!
Aap ne kaha tha woh meray abbu hain. Lekin mera asal baap
ko tou pata bhi nahin tha ke main hoon bhi ya nahin.
Aap ne kaha tha woh meray baray mein jaanna
bhi nahin chahtay lekin woh chahtay thay.
Main tumhari hifaazat kar rahi thi.
Kyun? Woh achay hain. Aap ne kaha tha woh mar gaye thay.
Tum nahin samjhogay Jacob. Woh bohat hi bura
shakhs hai jis ne bohat bura kiya hai
meray saath aur doosray logon ke saath.
Unhon ne mujhay bataya tha ke woh buray kaam kartay thay
lekin ab woh girja jaatay hain aur na nasha kartay hain aur na kuch aur.
Khair zaroori nahin iss se koi shakhs acha ban jaata hai.
Aap aise koi kuch bhi bolay uss par yaqeen nahin karsaktay.
-Kya bakwaas hai. -Acha bohat hua!
Aapko woh pasand nahin kyunkeh woh siyaahfaam hain.
Kya? Kya uss ne tumhain yeh bola?
Aap bhi sab ki tarha hain aap sirf yeh naatak karti
hain ke main sab ki tarha hoon lekin main alag hoon.
Jaan main koi naatak nahin karti.
Main tum ko sab se anokha dekhti hoon
unn cheezon ke saath jo tumhain mukhtalif banati hain.
Agar tum iss shehar mein khush nahin
tou tumhain yahan rehnay ki zaroorat nahin. Hum kahin aur chale jayeinge
Agar mujhay unke saath Myrtle Beach jaana ho tou?
Unka kehna hai ke wahan aur bhi siyaahfaam log hain.
Nahin tum nahin jaa saktay... Tum 10 saal
ke ho. Tum khud se faislay nahin le saktay!
Mujhay samjh nahin aa raha main kya karoon.
Khair kyun na hum aaj raat Jacob ko apne saath le jaayein?
Aap honeymoon par nahin jaa rahien?
Haan hum ne kashti li hui hai jheel pe le ke jaanay ke liye aaj aur kal ke liye.
Meray khayaal se yahi behtar rahega agar tou Sean waapis aajaye.
Woh ghatiya shakhs jhoot bol raha hai. Woh nahin badla hai.
Girja? Please.
Tum itna yaqeen se nahin keh sakti.
Woh usay nahin le ke jaa sakta.
Woh nahin le ke jaa sakta. Ammi!
Nahin.
Meray saath chalo.
Yeh pehno.
Hum kahan jaa rahay hain?
Kya farq parta hai?
Main chahti hoon ke tum Sean ko jaan se maar dou.